lflage/wiki-talks huggingface dataset:
Keskustelu:Huumeiden dekriminalisointi

message: Kauppalehden jutussa: "Brittiviranomainen laskee, että huumeisiin kansalaiset käyttivät kuluvan vuoden toisella neljänneksellä yli 2,1 miljardia euroa. Se on hieman enemmän kuin Britanniassa käytettiin viiniin ja siideriin." http://www.kauppalehti.fi/etusivu/raju+huumetilasto+britanniasta+puolet+suomen+bktsta/201410701193 "Huumeiden käyttö ja prostituutio ovat kasvaneet Britanniassa sellaisiin mittoihin, että ne oli pakko ottaa mukaan kansantalouden viralliseen tilinpitoon." "...osuudet ovat kasvaneet niin suuriksi, että ne otettiin ensimmäisen kerran mukaan maan virallisiin taloustilastoihin. " Huumeet siis lasketaan nykyään Iso-Britannian BKT:hen ja huumeiden kokoluokka vastaa viinin ja siiderin yhteenlaskettua. Tämä on ihan merkittävä pointti, että Iso-Britanniassa huumeet lasketaan mukaan BKT-tilastoihin. Toinen merkittävä pointti on se, että kokoluokka on näin suuri. --Hartz (keskustelu) 1. lokakuuta 2014 kello 13.55 (EEST)
replies: text: Huumetalous BKT:ssä on ollut tänä vuonna enemmänkin otsikoissa: Huumeista ja prostituutiosta 0,2 miljardia Suomen bkt:hen. Dekriminalisoinnin ja kontrolloidun saatavuuden kannalta tällaiset lukemat ovat toki oleellisia mutta Huume -artikkelissa on kappale Huumetalous, johon tämän tyyppinen tieto voisi sopia suoremmin.--Custoo (keskustelu) 1. lokakuuta 2014 kello 17.31 (EEST)
thread_title: Tilastotietoa Iso-Britanniasta

message: Artikkelissa voisi mielestäni käsitellä minkälaisia taloudellisia intressejä huumeiden dekriminalisointiin saattaa liittyä. Esimerkiksi Yhdysvalloissa yritykset voivat lobata (käyttää rahaa vaikuttaakseen poliittiseen päätöksentekoon) edistääkseen tuotteidensa menekkiä. Rautalangasta esimerkki: Kun kannabis on laillistettu yhdessä Yhdysvaltojen osavaltiossa, onko joidenkin intresseissä saada se lailliseksi muissa osavaltioissa? Ja käytetäänkö siihen lobbausta / kuinka paljon resursseja? Vaikuttavatko huumeiden dekriminalisoinnin taustalla siis osittain taloudelliset intressit? Osavaltion saamat verotulot ja kasvanut turismi ovat osa kysymystä. Ja tietysti se kauhukysymys, että eikö dekriminalisoinnin jälkeen yritysten intresseissä ole maksimoida tuotteensa kysyntä (tarkoittaen maksimimäärää riippuvaisia)? Luulisi että joku olisi ainakin tuosta viimeisestä kysymyksestä kirjoihin tai Internetiin kirjoittanut. --Hartz (keskustelu) 13. syyskuuta 2017 kello 11.50 (EEST)
replies: text: Yksi osa markkinointi toimenpiteitä on Wikipedia. Täällä lobataan ja levitetään tietoa huumeiden vaarattomuudesta.  --85.76.71.219 13. syyskuuta 2017 kello 11.55 (EEST)
thread_title:  Dekriminalisoinnin taloudelliset intressit / lobbaus jne.
Keskustelu:Neiti Marple

message: Voisitte muokata tekstiä niin, että siinä näkyy selvästi neiti marplen tekijä.  –Kommentin jätti 213.216.217.194 (keskustelu) 2. lokakuuta 2014 kello 11.52‎
Mihin lähteisiin Henkilökuva-osion teksti perustuu?
Agatha Christien alkuperäisiin novelleihin/romaaneihin vai erilaisiin tv- sarjoihin ja elokuvasovituksiin?
Olkoonkin fiktiivinen hahmo, käytetyt lähteet olisi silti syytä merkitä!  –Kommentin jätti 84.250.163.28 (keskustelu) 8. heinäkuuta 2017 kello 00.35‎

message: Eipä aikaakaan niin voi kauhistus -romaani on Tommy ja Tuppence -romaani ei Neiti Marple -romaani. Kyllä Geraldine McEwan Neiti Marplena on tehty Eipä aikaakaan niin voi kauhistus elokuva/jakso, mutta:
# Siinä on mukana myös Tommy ja Tuppence,
# Myös muitakin romaaneja, joissa ei ollut Neiti Marplea, on tehty McEwanin ja hänen seuraajansa Julia McKenzien kanssa
# Elokuvan/jakson nimi ei ole Eipä aikaakaan niin voi kauhistus, vaan Eipä aikaakaan...
# Neiti Marplen romaanien juonia on myös muutettu niissä jaksoissa. Jopa murhaajakin on muutettu ainakin Ruumis kirjastossa -elokuvassa/jaksossa.
Puhutaan nyt siis tämän sarjan jaksoista. Luurankosoturi (keskustelu) 24. helmikuuta 2021 kello 12.58 (EET)
thread_title:  Eipä aikaakaan niin voi kauhistus
Keskustelu:Funktion raja-arvo

message: Osaisikohan kukaan kirjoittaa lisäyksen useamman muuttujan funktion raja-arvosta? Sellaisen voisi tänne lisätä.--Jari Hokkanen (keskustelu) 2. lokakuuta 2014 kello 16.05 (EEST)

message: Artikkelissa on virhe raja-arvojen laskusäännöissä: yhdistettyä funktiota koskeva tulos ei päde. Vastaesimerkki löytyy sekä englannin- että saksankielisestä vastaavasta artikkelista. Ranskankielisessä tulos pätee, mutta siellä raja-arvon määritelmä on hieman erilainen. SKK 85.156.146.155 16. syyskuuta 2019 kello 12.10 (EEST)
thread_title:  Yhdistetyn funktion raja-arvo
Keskustelu:Taidekoulu Estradi

message: Artikkelista ei käy ilmi merkittävyys eikä muutenkaan että mikä tämä oikein on. --Cortex (keskustelu) 2. lokakuuta 2014 kello 16.29 (EEST)
replies: text: Laitoin siihen yhden lähteen josta asia selkenee. Ihan asiallinen projekti, jonka säilytykin varmaan on perusteltua. --Käyttäjä:Kielimiliisi 2. lokakuuta 2014 kello 18.38 (EEST)
thread_title: Merkittävyys
Keskustelu:Carol Vadnais

message: Sisältää jääkiekkoilija-artikkelilta vaadittavat osat: uran kulun, pelityylin, perhe-elämän ja tilastot. Ei ainakaan huonompi kuin muut jääkiekkoilija-LA:t. – Najboljši 3. lokakuuta 2014 kello 03.15 (EEST)
replies: text: Eiköhän tää kelvanne. --Vnnen (keskustelu) 4. lokakuuta 2014 kello 12.09 (EEST)

text: Löytyiskö vielä joltain kommentteja? LA-keskusteluun tarvittaisiin kyllä useampi kuin yksi kommentoija. – Najboljši 8. lokakuuta 2014 kello 00.38 (EEST)

text: Kelpaa lupaavaksi artikkeliksi. Selvästi keskimääräistä pitempi kiekkoilija-artikkeli ja hyvin lähteistetty. Kielen suhteen voisi olla vielä löydettävissä parannettavaa, jos joku kielenhuoltoon erikoistunut käyttäjä kävisi tekstin läpi. --Nironen (keskustelu) 8. lokakuuta 2014 kello 01.02 (EEST)
Merkitsen lupaavaksi. – Najboljši 8. lokakuuta 2014 kello 16.47 (EEST)
</div>
thread_title:  Lupaava artikkeli -ehdotus 

message: Miksi muuten johdanto kertoo, että Vadnais muistetaan erityisesti Rangers-ajoistaan? Parhaat tehonsa ja Stanley Cupinsa hän voitti kuitenkin muualla. --PtG (keskustelu) 8. lokakuuta 2014 kello 18.29 (EEST)
replies: text: Hyvä huomio, olin suomentanut lähteen väärin. Korjasin nyt johdantoon toiseen muotoon. – Najboljši 8. lokakuuta 2014 kello 20.28 (EEST)
thread_title:  Johdanto
Keskustelu:Juva

message: Mikään ei estä lisäämästä Wikipediaan satunnaisia faktoja, mutta kappale aiheesta ilmastokuormitus tuntuu olevan tähän artikkeliin aivan liian laaja. Hiilidioksidiekvivalenttifanit järkyttynevät, mutta vaikka kysymyksessä onkin fakta, se ei välttämättä ole riittävän relevantti tässä yhteydessä. --91.152.67.177 3. lokakuuta 2014 kello 20.43 (EEST)
thread_title: Ilmastokuormitus
Keskustelu:Suomen päärata

message: Tähän artikkeliin voitaisiin koota, minkäsuuruisia matkustajamääriä pääradan eri kohdissa saavutetaan? Varmasti pohjoisessa matkustajamäärät ovat matalampia kuin etelässä? Löysin tiedon: "Vaasan radalla tehtiin vuonna 2002 yhteensä 320 000 henkilöliikenteen matkaa." Varmaan pääradan matkustajamäärät ovat vuositasolla tuota korkeampia, esimerkiksi Seinäjoki-Kokkola välillä, kun siihen sisältyvä Ouluun menevät ja sieltä tulevat? Mistäköhän tätä tilastotietoa löytyisi? Pääradalla taitaa kulkea myös tavaraa? Siitä voitaisiin myös mainita, mutta kysymyksessäni fokus siis matkustajamäärissä. --Hartz (keskustelu) 4. lokakuuta 2014 kello 14.15 (EEST)
replies: text: Tällainen löytyi tavaramääristä: http://www.tekniikkatalous.fi/metalli/rataverkon+rappio+haittaa+tavaraliikennetta/a279670?articlepage=2. Jutussa sanotaan: "Tavaraliikenteen kannalta rataverkko on huomattavasti ongelmallisempi. Esimerkiksi Pohjanmaan rata Kokkolan ja Ylivieskan välillä on Suomen vilkkaimmin liikennöityjä tavarankuljetusvälejä." --Hartz (keskustelu)

text: Matkustajaliikenteestä löytyi v. 2013 karttakuva s. 37: http://www2.liikennevirasto.fi/julkaisut/pdf8/lti_2014-02_suomen_rautatietilasto_web.pdf --Hartz (keskustelu) 4. lokakuuta 2014 kello 21.54 (EEST)
replies: text: :Tavaraliikenteestä kuva s. 42. --Hartz (keskustelu) 4. lokakuuta 2014 kello 21.57 (EEST)

message: Mistä lähtien koko Helsinki-Oulu -väli on määritelty pääradaksi (ja kenen mukaan)? Yleensä pääratana on tunnettu nimenomaan Helsinki-Tampere -väli. Kuten artikkelissakin mainitaan, Tampereelta pohjoiseen lähtevä osuus on Pohjanmaan rata, josta Tampere-Seinäjoki -väli vielä erikseen Parkanon (oiko)rata.  --2001:14BA:4F7:C100:818A:9F9A:9EBC:862F 22. lokakuuta 2021 kello 23.33 (EEST)
replies: text: Välillä taasen pääradaksi kutsutaan rataa Helsinki-Tornio. --Aulis Eskola (keskustelu) 23. lokakuuta 2021 kello 04.09 (EEST)
thread_title:  Päärata?
Keskustelu:MNTTT

message: Yhtye on julkaissut albumin levy-yhtiön kautta, joka yleensä katsotaan merkittävyyden takeeksi. Yhtye myös keikkailee (, ). Artikkeli on toki hieman lyhyt, mutta se ei ole merkittävyyskysymys. Mielestäni merkittävyyden kyseenalaistus on aiheeton. --178.55.68.244 4. lokakuuta 2014 kello 19.34 (EEST)
replies: text: Asia loppuun käsitelty. --Vilhokki (keskustelu) 4. lokakuuta 2014 kello 21.42 (EEST)
thread_title:  Merkittävyys
Keskustelu:Vaasan rata

message: Artikkelissa pitäisi mielestäni selväntää, että rata kulkee Vaasan satamaan asti, eikä pääty Vaasan rautatieasemalle, jos tuo on asianlaita. --Hartz (keskustelu) 4. lokakuuta 2014 kello 21.43 (EEST)
replies: text: http://www2.liikennevirasto.fi/julkaisut/pdf8/lti_2014-02_suomen_rautatietilasto_web.pdf mukaan Seinäjoen rautatieaseman ja Vaasan rautatieaseman etäisyys on 75 km -- ja artikkelin mukaan Vaasan radan pituus 78 km. --Hartz (keskustelu) 4. lokakuuta 2014 kello 21.53 (EEST)

message: Ehdotan lupaavaksi. --Hartz (keskustelu) 21. elokuuta 2015 kello 12.01 (EEST)
replies: text: Kahden virkkeen alaotsikot ovat aika lyhyitä. Voisiko alaotsikot "Historia" ja "Radanparannustyöt" yhdistää? Kaksi kappaletta on viitteettä (lähteettömiä?). --Lakritsa (keskustelu) 22. elokuuta 2015 kello 09.09 (EEST)
replies: text: : Lähteettömältä vaikuttaa monin paikoin. --PtG (keskustelu) 25. elokuuta 2015 kello 19.57 (EEST)

text: En kannata. Lähteettömiä väitteitä, kömpelöä kieltä, huonosti muotoiltuja viitteitä. --Tappinen (keskustelu) 29. elokuuta 2015 kello 13.35 (EEST)
Päätän arvioinnin. Palataan asiaan kun artikkelia kehitetty keskustelun pohjalta. Gopase+f (keskustelu) 30. elokuuta 2015 kello 23.54 (EEST)
</div>
thread_title:  Lupaava artikkeli -ehdotus
Keskustelu:Poliisivaltio

message: En minä sillä että artikkelia tarttis muuttaa kun ei ole tällä kertaa parempaa neutraalia ehdotusta, mutta tämä on kuitenkin esitetty oikeusvaltion vastakohtana. Missä oikeuslaitos ei ole riippumaton kuten Suomessa, palaan asiaan, koska näyttöä alkaa olla. Tuon tämän kuitenkin artikeliin vasta kun näyttö voidaan katsoa yksiselitteiseksi tai edes jossain iltasanomissa riitautetuksi. Itsestään selvää on, että laajimmalla hehtaaripyssyllä löytyy kohde Jimmy Wales, joka kaikesta hyvästä huolimatta uskoo markkinoihin, jotka johtavat "bytheway" oikeaan johtopäätökseen. --Höyhens (keskustelu) 4. lokakuuta 2014 kello 23.50 (EEST)
replies: text: Mielestäni poliisivaltio ei ole oikeusvaltion vastakohta. Oikeusvaltion vastakohta on mielivaltainen vallankäyttö. Poliisivaltio on yksinkertaisesti valtio, jossa turvallisuusviranomaisilla on laajat valtuudet ja kansalaisia tai osaa kansalaisista valvotaan, rajoitetaan ja kontrolloidaan erityisen paljon. Tässä kohtaa pitää huomata että se kaikki tapahtuu laillisesti. Poliisivaltioita voi mielestäni olla kahdenlaisia: diktatuurihallinnon luoma poliisivaltio koko kansan kontrollointiin jotta hallintoa ei syrjäytetä tai rajusta eriarvoisuudesta syntynyt rikkaiden haluama poliisivaltio jolla omaisuuksien säilyminen rikkailla turvataan kontrolloimalla köyhää osaa kansasta joka varastaisi rikkailta. Poliisivaltion tarkoitus on aina säilyttää status quo. --Hartz (keskustelu) 23. toukokuuta 2017 kello 18.58 (EEST)

message: Artikkelissa ei kuitenkaan lue mitään siviilitiedustelusta. --Hartz (keskustelu) 7. toukokuuta 2019 kello 16.05 (EEST)
replies: text: Muokkaa vapaasti. --Höyhens (keskustelu) 7. toukokuuta 2019 kello 16.26 (EEST)
thread_title:  "Siviilitiedustelu" ohjaa tähän
Keskustelu:Kuka pelkää mustaa miestä

message: Sikäli kun itse olen lapsena leikkinyt näitä leikkejä, mustekala oli samaa tyylisuuntaa, mutta säännöiltään erilainen. Jokainen kiinnijäänyt jäi seisomaan paikalleen ja sai ottaa juoksijoita kiinni vain yhtä tukijalkaa käyttäen. Keskellä aloittava oli mustekala ja jokaisesta kiinnijääneestä tuli merilevää (tai muu vastaava kasvi). 94.13.180.147 6. lokakuuta 2014 kello 14.46 (EEST)
thread_title: Mustekala-variantti

message: Hei, kuka pelkää mustaa miestä -leikin alkuperä on ollut aina nimenomaan rasistinen, eikä niinkuin sinä virheellisesti äsken mainitsit. Olen historian tutkija Helsingin yliopistolla, ja olen tutkinut Afrikan ja länsimaiden välistä vuorovaikutusta 1850-1950 vuosilta. –Kommentin jätti 2001:14ba:26e3:2400:688c:a026:cf3f:9229 (keskustelu)  (Allekirjoituksen lisäsi: Abc10 (keskustelu) 17. marraskuuta 2019 kello 18.31 (EET))
replies: text: Lasten leikki on peräisin Saksasta, eikä sillä ole mitään tekemistä rasismin kanssa. Tarina on kuvattu yksityiskohtaisesti saksalaisessa kirjallisuudessa.  –Kommentin jätti 178.11.75.127 (keskustelu) 27. heinäkuuta 2022 kello 00.58‎
thread_title:  Rasismi
Keskustelu:Wade–Giles

message: Pitäisikö nimessä olla oikeaoppisesti ajatusviiva, siis Wade–Giles, koska Wade ja Giles ovat eri henkilöitä? Korpela huomauttaa, että tällä kohdalla oli Kielitoimiston nimioppaassa 2008 epäjohdonmukaisuus Kielitoimiston oikeinkirjoitusoppaaseen nähden, mutta onko se sittemmin korjattu? --Savir (keskustelu) 6. lokakuuta 2014 kello 16.42 (EEST)
replies: text: Vaihdettu pitempään viivaan. ComradeUranium (keskustelu) 13. syyskuuta 2015 kello 20.20 (EEST)
thread_title: Nimi
Keskustelu:Apu (ratsastus)

message: Artikkelissa käytetään tällä hetkellä runsaanpuoleisesti ilmaisua "hevosen rohkaiseminen", joka haiskahtaa eufemismilta. Useimmissa tapauksissa olisi minusta asiallisempaa sanoa että hevosta apua käyttämällä kehotetaan tai suorastaan käsketään tekemään jotakin. Niora (keskustelu) 6. lokakuuta 2014 kello 18.59 (EEST)
thread_title: "Rohkaiseminen"
Keskustelu:Aljaksandr Haltšanjuk

message: Mietin, onko mitään syytä kirjoittaa tätä englannin kielen mukaan translitteroituna, mutta ilmeisesti herra on pörrännyt maasta toiseen eikä amerikkalaistunut? Nimi olisi valkovenäläisittäin Aljaksandr Mikalajevitš Haltšanjuk tai venäläisittäin Aleksandr Nikolajevitš Galtšenjuk. --Silvonen (keskustelu) 6. lokakuuta 2014 kello 20.46 (EEST)
thread_title:  Nimen kirjoitusasu
Keskustelu:Mahapullo

message: Ei mielestäni vaikuta kovinkaan merkittävältä asialta, toisaalta en ole asiasta koskaan kuullutkaan, niin on vähän vaikea arvioida. Niinpä kysyn muiden mielipidettä aiheesta. --Stryn (keskustelu) 7. lokakuuta 2014 kello 18.44 (EEST)
replies: text: Merkittävimpiä lasiesinetyyppejä Suomessa menneillä vuosisadoilla. Keräilyhinnat liikkuvat jopa sadoissa euroissa kappale. Merkittävä osa suomalaista teollisuushistoriaa. –Kotivalo (keskustelu) 8. lokakuuta 2014 kello 06.27 (EEST)

text: Vaikuttaa riittävän merkittävältä historialliselta esineeltä. Kuva tai piirustus olisi havainnollinen. --Wähäwiisas (keskustelu) 8. lokakuuta 2014 kello 12.51 (EEST)
replies: text: :Komppaan valoa ja viisasta. Lähteet olis kiva yllätys. --Höyhens (keskustelu) 9. lokakuuta 2014 kello 04.59 (EEST)
thread_title:  Merkittävyys
Keskustelu:Facebookin sovellusalusta

message: Vaikuttaa merkittävältä. Facebook on hyvin laajalle levinnyt palvelu. Artikkelin aihe liittyy palvelun leviämiseen varsinaisen palvelun ulkopuolelle. Sovellusalusta on käsittääkseni laajasti käytössä, joten sillä perusteellakin merkittävä. Artikkelissa voisi käsitellä tekniikan lisäksi sosiaalisia ja tietoturvaulottuvuuksia. --Wähäwiisas (keskustelu) 8. lokakuuta 2014 kello 13.21 (EEST)
replies: text: Ainakin löytyi 3-4 interwiki-linkkiä. --Hartz (keskustelu) 8. lokakuuta 2014 kello 16.25 (EEST)

text: Artikkelin tyyli kaipaa jotenkin sekä mainosmaisuuden että julistamisen karsimista, mutta pidän artikkelin aihetta tarpeellisena. --Höyhens (keskustelu) 9. lokakuuta 2014 kello 05.17 (EEST)
thread_title: Merkittävyys
Keskustelu:Rockmurskaa

message: Levy-yhtiöiden julkaisut ovat pääsääntöisesti merkittäviä, mutta omakustanteet ja radioiden kokoelmat eivät. Kuinka tällainen kaupungin nuoriso- ja liikuntatoimen julkaisu? Kuinka paljon Lordin ensiesiintyminen painaa vaa'assa? Kyseenalaistin ihan mielenkiinnosta, en ole poiston puolesta, mutten myöskään sitä vastaan.
--188.67.243.189 9. lokakuuta 2014 kello 09.43 (EEST)
replies: text: Voidaan säilyttää, ei muuta kuin kansikuva lisää--Musamies (keskustelu) 10. lokakuuta 2014 kello 13.21 (EEST)
thread_title:  Merkittävyys
Keskustelu:Luettelo Nobelin kirjallisuuspalkinnon saaneista

message: Kenenkähän kehittämä pistelaskusysteemi tuossa on? Kaipaisi lähdettä. --Otrfan (keskustelu) 9. lokakuuta 2014 kello 17.01 (EEST)
replies: text: Toin kansalaisuustaulukon :ca:Llista de guardonats amb el Premi Nobel de Literatura -luettelosta 15. syyskuuta 2014. Siellä ei ole annettu erityisempää lähdettä. Jokaisen palkinnon saajan kansalaisuudet (myös kaksoiskansalaisuudet) on kuitenkin merkitty selvästi. Heidän tapa laskea kielet oli liian monimutkainen, joten toin kielitaulukon :en:List of Nobel laureates in Literature -luettelosta. --Dodi 8238 (keskustelu) 9. lokakuuta 2014 kello 17.41 (EEST)
replies: text: :Jos tuollaista pistelaskutapaa ei ole käytössä Wikipedian ulkopuolella, niin kyseessä on Wikipedia:Uusi tutkimus. Kielitaulukko on alkujaan Nobel-palkinnon kotisivuilta, eli siinä ei ole ongelmaa:. ---Otrfan (keskustelu) 9. lokakuuta 2014 kello 17.46 (EEST)
replies: text: ::Totta. Poistan luettelon. Sen voi palauttaa jos löytyy luotettava lähde. --Dodi 8238 (keskustelu) 9. lokakuuta 2014 kello 17.54 (EEST)
replies: text: :::Nobel-palkinnon omilla sivuillakaan ei muuten löydy palkituista luetteloa kansalaisuuksittain, vaan syntymämaittain. "Suomalaisia" kaikki palkinnot huomioiden löytyy yksi otsikon "Finland (now Russia)" alla ja kolme "Russian Empire (now Finland)" alta. edit: linkki unohtui. Tuosta sivusta jo näkee, että maittain, kansalaisuuksittain tms. luokittelu olisi melkoinen sotku. --Otrfan (keskustelu) 9. lokakuuta 2014 kello 18.03 (EEST)
thread_title:  Palkinnon saaneiden kansalaisuudet
Keskustelu:Taipalsaaren onnettomuus 1991

message: Onnettomuustutkintalautakunnan tutkimustulos on julkinen viranomaislausunto tapahtuneesta.
http://www.turvallisuustutkinta.fi/fi/index/tutkintaselostukset/muutonnettomuudet/tutkintaselostuksetvuosittain/vanhemmattutkinnat/21991.html
91.154.202.189 9. lokakuuta 2014 kello 20.15 (EEST)

message: Miksiköhän Taipalsaarelle onnettomuudessa 1991  kuollet 7 varusmiestä siunattiin Valkealan kirkossa ?
Mikä oli Valkealan yhteys onnettomuuteen, olihan tuo onnettomuuspaikka Taipalsaarella.
Voisiko joku selvittää syyn.
Taisivat olla Vekaran varuskunnasta, joka tuolloin oli vielä Valkealassa (nykyään Kouvolaa).
Miten artikkeliin lisätään tapahtumapaikan koordinaatit (61.28579° N, 28.08803° E)?  Andyt80 (keskustelu) 11. heinäkuuta 2021 kello 12.18 (EEST)
thread_title:  Taipalsaaren onnettomuus 1991
Keskustelu Wikipediasta:Käyttäjäryhmien luottamustasot

message: Riville osoitepaljastaja sarakkeelle muuta voisi kirjoittaa:
* Osoitepaljastajan ei tarvitse olla välttämättä ylläpitäjä, mutta tämänhetkiset osoitepaljastajat ovat kaikki ylläpitäjiä.--85.76.72.18 9. lokakuuta 2014 kello 21.11 (EEST)
thread_title:  (Ensimmäinen keskustelu) 

message: Tämä sivu tulisi mielestäni joko merkitä esseeksi, mielipidekirjoitukseksi tai selkeästi erottaa, ettei kyseessä ole varsinainen ohje tai mikään muukaan virallinen käytäntö/hierarkia/urapolku. 
Avaan siis tällä viestillä tämän keskustelun uudelleen. --Osmo Lundell juttusille? 31. heinäkuuta 2022 kello 19.46 (EEST)
edit: En siis kiistä sivun kykyä olla hyödyllinen, mutta ero tulisi ehdottomasti tehdä virallisen ja ei-virallisen välille. --Osmo Lundell juttusille? 31. heinäkuuta 2022 kello 19.48 (EEST)
replies: text: Voisimme tehdä käyttäjäryhmien luottamustasosta virallisen ohjeen tai vaihtoehtoisesti annetaan olla kuten tähän asti. Aiheesta vanhempaa keskustelua: Cursus honorum. ---raid5 3. elokuuta 2022 kello 23.55 (EEST)
thread_title:  Palautus mielipidekirjoitukseksi
Keskustelu:Iltatuulen viesti

message: Aikoinaan ihastuttanut ja vihastuttanut tekele, jonka levytyksestä tuli juuri kuluneeksi viisikymmentä vuotta. Ehdotan tätä lupaavaksi. --Sblöbö (keskustelu) 9. lokakuuta 2014 kello 22.39 (EEST)
replies: text: Muistanpa hyvin. Menköön lupaavaksi. --Abc10 (keskustelu) 9. lokakuuta 2014 kello 22.52 (EEST)

text: Napakka artikkeli.  Kelpaa. – Najboljši 12. lokakuuta 2014 kello 17.00 (EEST)
Kelpaa minullekin. Merkitsen. --PtG (keskustelu) 14. lokakuuta 2014 kello 20.30 (EEST)
</div>
thread_title:  Lupaava artikkeli -ehdotus
Keskustelu:Trekki

message: Lähteistetty artikkeli palkitusta pk-yrityksestä. Ei ainakaan mainos, kun on konkurssissa. Saisi minusta jäädä. –Kotivalo (keskustelu) 10. lokakuuta 2014 kello 11.10 (EEST)
thread_title: Merkittävyys
Keskustelu:Tillabéri

message: Tässä ehkäpä kiinnostavakin katsaus muuten epäkiinnostavaan kaupunkiin. Kelvanneeko lupaavaksi? Lähteitä tosin on varsinaisesti vain yksi, mutta se on sitäkin perusteellisempi ja tällä kertaa myös johdonmukainen ja järkevästi kirjoitettu. --Esamatti1 (keskustelu) 11. lokakuuta 2014 kello 16.18 (EEST)
replies: text: OK. --Thi (keskustelu) 11. lokakuuta 2014 kello 17.01 (EEST)

text: – Najboljši 13. lokakuuta 2014 kello 01.17 (EEST)
replies: text: :Juu kelpaa. --Vnnen (keskustelu) 13. lokakuuta 2014 kello 15.43 (EEST)
Merkitsen. --PtG (keskustelu) 14. lokakuuta 2014 kello 21.33 (EEST)
</div>
thread_title: Lupaava artikkeli -ehdotus
Keskustelu mallineesta:Elokuvaviite

message: Elokuvilla on usein myös omat kotisivut. Voisiko viitteessä olla myös www-parametri, kuten kirjoilla ja lehdillä? Olisin juuri tarvinnut.--Custoo (keskustelu) 12. lokakuuta 2014 kello 23.14 (EEST)
replies: text: Siis kai sekin on mahdollista, mutta tämä mallinehan on tarkoitettu nimenomaan viittaamaan siihen elokuvateokseen, ei elokuvan nettisivuille tai muuhun vastaavaan. Jos viitataan tietoon elokuvan virallisilla sivuilla, silloin käytetään verkkoviitemallinetta. --PtG (keskustelu) 12. lokakuuta 2014 kello 23.26 (EEST)
replies: text: : Niin joo. Toisaalta joskus elokuva on ilmaiseksi internetissä katsottavissa, jolloin voisi tulla kyseeseen linkki elokuvan verkkoversioon. Jos tuollainen parametri olisi, niin olisiko täysin harhaoppista käyttää sitä niin, että www-teksti -parametriin kirjoittaisi "elokuvan virallinen kotisivu"? Joskushan verkkoversio on juuri virallisella kotisivulla. Toinen käyttökelponen parametri voisi olla kesto. Näin verkkoviite ei ehkä erilaisten parametrien takia sovellu kaikkein parhaiten elokuvasta viittaamiseen.--Custoo (keskustelu) 13. lokakuuta 2014 kello 00.24 (EEST)
replies: text: :: Oikeaoppinen käyttö olisi viitata paikkaan, jossa kyseinen teos on tarkistettavissa, eli jossa elokuva on katsottavissa. Elokuvan kotisivuilla itse elokuvaa ei yleensä ole katsottavissa. Kirjoille ja lehdille yksi paikka on archive.org, jossa on eräitä elokuviakin. Tämä olisi varmaan paras tapa kyseisen kentän käytölle. Ipr1 (keskustelu) 15. syyskuuta 2021 kello 17.44 (EEST)

message: Ohjeen mukaan elokuvan vuosi on pakollinen tieto (ja samannimisiä elokuvia on tehty useina vuosina uudelleenfilmatisointeina), mutta malline ei anna virhettä kun se puuttuu. Virhetieto pitäisi lisätä kuten muissa viitemallineissa on ja sen jälkeen korjata joka paikka jossa se puuttuu.. Ipr1 (keskustelu) 15. syyskuuta 2021 kello 17.46 (EEST)
thread_title:  Vuosi-parametri